প্রক্ষেপক
প্রক্ষেপক বা প্রক্ষেপণ যন্ত্র () মূলত একটি আলোক প্রযুক্তিগত যন্ত্র যা কোন স্থিরচিত্র বা চলমান চিত্রকে কোন কিছুর উপরে প্রক্ষেপ করে, সাধারণত প্রক্ষেপণ পর্দার উপর। বেশিরভাগ প্রক্ষেপক ছোট স্বচ্ছ লেন্সের ভেতর দিয়ে উজ্জ্বল আলো বের করে চিত্র তৈরি করে থাকে, কিন্তু কিছু নতুন ধরনের প্রক্ষেপক লেজারের সাহায্যে সরাসরি চিত্রকে প্রক্ষেপ করতে পারে। ভার্চুয়েল রেটিনাল ডিসপ্লে বা রেটিনা প্রক্ষেপক হলো এক বিশেষ ধরনের প্রক্ষেপক যা চিত্রকে বাহ্যিক কোন প্রক্ষেপণ পর্দার পরিবর্তে সরাসরি মানুষের চোখের রেটিনাতে প্রক্ষেপ করে।
সমতল ছবির পর্দা
সমতল ছবির পর্দা () এক ধরনের ইলেকট্রনিক প্রদর্শন প্রযুক্তি যাতে একটি পাতলা ও হালকা চতুর্ভুজাকৃতির পর্দা বহু ধরনের বিনোদনধর্মী বা ভোক্তা ইলেকট্রনিক যন্ত্র, ব্যক্তিগত কম্পিউটার, মোবাইল যন্ত্র, চিকিৎসাবৈজ্ঞানিক যন্ত্র, এবং পরিবহন ও শিল্পকারখানার যন্ত্রপাতিতে ব্যবহার করা হয় যাতে দর্শকেরা এটিতে স্থিরচিত্র, চলমান চিত্র (ভিডিও), পাঠ্যবস্তু বা অন্যান্য দর্শনযোগ্য বিষয়বস্তু দেখতে পারে।